ตลาดหลักทรัพย์สรุปภาพรวมเดือนมีนาคม...แล้วตลาดไทยถูกหรือแพงกันล่ะ?? - FINNOMENA
11 พ.ย. 2563

HOT NEWS DIGEST – ตลาดหลักทรัพย์สรุปภาพรวมเดือนมีนาคม…แล้วตลาดไทยถูกหรือแพงกันล่ะ??
Forward PE ของตลาด SET เดือนมีนาคมอยู่ที่ 14.93 เท่า ขณะที่ตลาด MAI มี Forward PE อยู่ที่ 24.47 เท่า สำหรับผลตอบแทนเงินปันผลก็ไม่ได้น่าเกลียดนักที่  3.28% สำหรับตลาด SET และ 1.29% สำหรับ MAI
เมื่อเทียบ Forward PE ของกลุ่มตลาด TIP ที่ประกอบไปด้วย ไทย, อินโดนีเซีย และฟิลิปปินส์ พบว่าตลาดหุ้น SET มี Forward PE ต่ำกว่าประเทศทั้ง 2 
ผลตอบแทนของเดือนมีนาคมที่ผ่านที่ 5.7% เมื่อเทียบกับเดือนกุมภาพันธ์ ถือว่าค่อนข้างโดดเด่นเลยทีเดียวโดยในรอบ 10 ปีที่ผ่านมาแพ้แค่ผลตอบแทนในปี 2010 และ 2011 เท่านั้น
ขณะที่ Trailing PE ย้อนหลังในรอบ 10 ปีที่ผ่านมาของ ตลาด SET และ MAI ที่ 15.40 เท่า และ 26.61 เท่าตามลำดับ
จะเห็นว่า Forward PE ตลาดหุ้นไทยนั้นอยู่ต่ำกว่า Trailing PE เฉลี่ยย้อนหลัง 10 ปี ของทั้ง 2 ตลาดอยู่เพียงเล็กน้อย ดังนั้นเราอาจมองได้ว่าตอนนี้ทั้งตลาด SET และ MAI โดยรวมยังอยู่ในระดับราคาที่ไม่ถูกนัก แต่ก็ยังถือว่าถูกกว่าในกลุ่มประเทศ TIP
FINNOMENA รายงาน
สรุปภาพรวมภาวะตลาดหลักทรัพย์เดือนมี.ค.59ปรับตัวเพิ่มขึ้นต่อเนื่อง
แหล่งข่าว : ฐานเศรษฐกิจ 11 เมษายน 2559
รายงานข่าวจากตลาดหลักทรัพย์แห่งประเทศไทย สรุปภาพรวมภาวะตลาดหลักทรัพย์เดือนมีนาคม 2559
ณ สิ้นเดือนมีนาคม 2559 ดัชนีตลาดหลักทรัพย์ไทย (SET Index) ปรับตัวเพิ่มขึ้นต่อเนื่องตั้งแต่ต้นปีนี้ ปิดที่ 1,407.70 จุด เพิ่มขึ้นจากเดือนก่อนหน้า 5.7% และปรับตัวเพิ่มขึ้นจากสิ้นปี 2558 ถึง 9.3% โดยเป็นการปรับเพิ่มขึ้นมากที่สุดเมื่อเทียบกับตลาดหุ้นอื่นๆ ในภูมิภาค ซึ่งมีปัจจัยสนับสนุนจากทั้งในและต่างประเทศ ทำให้ในไตรมาส 1/2559 ผู้ลงทุนต่างชาติกลับมามีสถานะเป็นผู้ซื้อสุทธิครั้งแรก มูลค่า 18,398 ล้านบาท จากที่มีการขายสุทธิมาตลอดตั้งแต่ ไตรมาส 4/2557 ทั้งนี้ผู้ลงทุนต่างชาติซื้อสุทธิในเดือนมีนาคม 2559 ถึง 26,529 ล้านบาท สาเหตุหลักมาจากกระแสเงินทุนไหลเข้าในสินทรัพย์เสี่ยงหลังธนาคารกลางยุโรปออกมาตรการผ่อนคลายทางการเงินเพิ่มเติม
  FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ